બ્લૂ રિજ વિસ્તાર એ પૂર્વ ટેનેસીના છેડે અને ઉત્તર કેરોલિનાની સરહદે આવેલો છે. ઊંચા પર્વતો અને ઉબડ પશ્વિમી બ્લૂ રીજ પર્વતમાળાનો ઉબડ-ખાબડ વિસ્તાર એ ટેનેસીના આ પ્રદેશની ખાસિયત છે, જે કેટલાંક પેટા પ્રકારોમાં વહેચાયેલ છે જેમ કે, ગ્રેટ સ્મોકી પર્વતમાળા, બાલ્ડ પર્વતમાળા, યુનિકોઈ પર્વતો, યુનાકા પર્વતમાળા અને રોન પહાડી પ્રદેશ તથા આયર્ન પર્વતો. બ્લૂ રિજની સરેરાશ ઊંચાઈ સમુદ્ર સ્તરથી 5,000 ફૂટ (1500 મીટર) છે. રાજ્યનું ઉચ્ચત્તમ બિંદુ ગણાતું ક્લિંગમન્સ ડોમ આ વિસ્તારમાં આવેલું છે. બ્લૂ રિજ વિસ્તાર ક્યારેય છુટી છવાઈ વસ્તી કરતા વધુ વસ્તી ધરાવતો ન હતો, અને આજે મોટા ભાગનો વિસ્તાર ચેરોકી રાષ્ટ્રીય ઉદ્યાન, ગ્રેટ સ્મોકી પર્વતમાળા રાષ્ટ્રીય ઉદ્યાન અને બીજા કેટલાંક છુટાં છવાયા વેરાન પ્રદેશો અને રાજ્ય ઉદ્યાનોથી સુરક્ષિત છે.

બ્લૂ રિજ વિસ્તારથી પશ્વિમ તરફ 55 માઈલ(88 કિ.મી.) જતાં સાંકડો ઊંચાણવાળો અને ખીણ પ્રદેશ આવે છે, જ્યાં કેટલીક નાની નદીઓ મળીને ટેનેસી ખીણપ્રદેશમાં ટેનેસી નદીનું નિર્માણ કરે છે.
ટેનેસીનો આ વિસ્તાર ફળદ્રુપ ખીણોના જંગલ ઘેરાયેલો છે અને બેયસ પર્વતમાળા તથા ક્લીંચ પર્વતમાળા જેવા પર્વતોથી જંગલ પ્રદેશ છુટો પડે છે. ટેનેસી ખીણનો પશ્વિમી વિસ્તાર, જ્યાં પર્વતમાળાઓ ટૂંકી થતી જાય છે તે વિસ્તાર ગ્રેટ વેલી તરીકે ઓળખાય છે.
આ ખીણ વિસ્તારમાં ઘણાં શહેરી વિસ્તારો અને રાજ્યના ત્રણ શહેરી વિસ્તાર પૈકીના બે, રાજ્યનું ત્રીજા નંબરનું સૌથી મોટું શહેર ક્નોક્સવિલે અને રાજ્યનું ચોથા નંબરનું સૌથી મોટું શહેર ચટ્ટાનૂગા આવેલાં છે.

આંતર રાજ્ય હાઈ વે
ભૂગોળ
મધ્ય ટેનેસી
પૂર્વ ટેનેસી